ddrg/super_eurlex huggingface dataset:
(2)

Vykonávacím nariadením Komisie (EÚ) 2020/1511 (3) sa predĺžilo obdobie platnosti schválenia účinných látok chlorotolurón, klomazón, cypermetrín, daminozid, deltametrín, fludioxonil, flufenacet, fostiazát, indoxakarb, MCPA, MCPB a prosulfokarb do 31. októbra 2021, účinnej látky tritosulfurón do 30. novembra 2021 a účinných látok amidosulfurón, bifenox, klofentezín, dikamba, difenokonazol, diflufenikán, fenoxaprop-P, fénpropidín, lenacil, nikosulfurón, parafínové oleje, pikloram, síra a triflusulfurón do 31. decembra 2021. Vykonávacím nariadením Komisie (EÚ) 2020/2104 (4) sa predĺžilo obdobie platnosti schválenia účinnej látky parafínový olej do 31. decembra 2021. Vykonávacím nariadením Komisie (EÚ) 2017/555 (5) sa predĺžilo obdobie platnosti schválenia účinných látok chlórmekvát, propachizafop a chizalofop-P-etyl do 30. novembra 2021 a účinných látok 2-fenylfenol (vrátane jeho solí, napr. sodnej soli), dimetachlór, etofenprox, penkonazol, tetrakonazol a tri-alát do 31. decembra 2021. Vykonávacím nariadením Komisie (EÚ) 2017/1530 (6) sa predĺžilo obdobie platnosti schválenia účinnej látky chizalofop-P-tefuryl do 30. novembra 2021.
(2)

Toyoshima Share Yidu Foods Co., Ltd (3), doplnkový kód TARIC (4) A889, spoločnosť so sídlom v Čínskej ľudovej republike, ktorej vývoz určitých upravených alebo konzervovaných citrusových plodov (najmä mandarínok atď.) do Únie podlieha antidumpingovému clu vo výške 499,6 EUR/t čistej hmotnosti výrobku, informovala Komisiu, že od 22. januára 2008 zmenila svoj názov na „Hubei Fomdas Foods Co., Ltd, Yidu, Hubei“.
2.

Odsek 3 sa nahrádza takto: „3. V prípade domáceho hovädzieho dobytka, domácich ošípaných a domácich nepárnokopytníkov zabitých v chove pôvodu v súlade s oddielom I kapitolou VIa alebo oddielom III bodom 3 prílohy III k nariadeniu (ES) č. 853/2004 musí certifikát vyplnený v súlade so vzorom úradného certifikátu stanoveným v kapitole 3 prílohy IV k vykonávaciemu nariadeniu Komisie (EÚ) 2020/2235 (*) sprevádzať zvieratá na bitúnok alebo sa musí v akomkoľvek formáte poslať vopred, namiesto certifikátu uvedeného v článku 5 bode 2 písm. f) tohto nariadenia. (*) Vykonávacie nariadenie Komisie (EÚ) 2020/2235 zo 16. decembra 2020, ktorým sa stanovujú pravidlá uplatňovania nariadení Európskeho parlamentu a Rady (EÚ) 2016/429 a (EÚ) 2017/625, pokiaľ ide o vzory certifikátov zdravia zvierat, vzory úradných certifikátov a vzory certifikátov zdravia zvierat/úradných certifikátov na vstup zásielok určitých kategórií zvierat a tovaru do Únie a ich premiestňovanie v rámci Únie, úradnú certifikáciu týkajúcu sa takýchto certifikátov, a ktorým sa zrušuje nariadenie (ES) č. 599/2004, vykonávacie nariadenia (EÚ) č. 636/2014 a (EÚ) 2019/628, smernica 98/68/ES a rozhodnutia 2000/572/ES, 2003/779/ES a 2007/240/ES (Ú. v. EÚ L 442, 30.12.2020, s. 1).“"
(2)

Únia a Spojené kráľovstvo Veľkej Británie a Severného Írska dosiahli v decembri 2020 dohodu (2). Dohodu o obchode a spolupráci medzi Európskou úniou a Európskym spoločenstvom pre atómovú energiu na jednej strane a Spojeným kráľovstvom Veľkej Británie a Severného Írska na strane druhej („dohoda“) podpísala Únia na základe rozhodnutia Rady (EÚ) 2020/2252 (3) a schválila ju na základe rozhodnutia Rady (EÚ) 2021/689 (4). Dohoda sa predbežne vykonávala až do nadobudnutia jej platnosti 1. mája 2021 (5). V dohode sa stanovuje, že každá strana má zaviesť účinný systém stanovovania cien uhlíka, ktorý sa vzťahuje na leteckú dopravu, ako aj to, že lety z letísk nachádzajúcich sa na území Európskeho hospodárskeho priestoru (EHP) na letiská nachádzajúce sa v Spojenom kráľovstve sa majú regulovať v rámci EU ETS. Podľa článku 28a ods. 7 smernice 2003/87/ES sa má výnimka v článku 28a ods. 1 smernice 2003/87/ES, podľa ktorej by členské štáty mali považovať požiadavky uvedenej smernice v súvislosti s emisiami z určitých letov na letiská nachádzajúce sa v krajinách mimo EHP, ako aj letov z daných letísk za splnené, uplatňovať len v súlade s podmienkami dohody.
2.

Časť pod nadpisom „Colná kvóta v sektore spracovaného ovocia a zeleniny a vína“ sa mení takto: a) Nadpis sa nahrádza nadpisom „Colné kvóty v sektore spracovaného ovocia, zeleniny a vína“; b) Pred tabuľku týkajúcu sa colnej kvóty s poradovým číslom 09.6715 sa vkladá táto tabuľka s colnou kvótou pod poradovým číslom 09.0067: „Poradové číslo 09.0067 Konkrétny právny základ Rozhodnutie Rady (EÚ) 2021/1213 o uzavretí Dohody, v mene Únie, vo forme výmeny listov medzi Európskou úniou a Argentínskou republikou podľa článku XXVIII Všeobecnej dohody o clách a obchode (GATT) z roku 1994 v súvislosti s úpravou koncesií v prípade všetkých colných kvót uvedených v listine CLXXV týkajúcej sa EÚ v dôsledku vystúpenia Spojeného kráľovstva z Európskej únie Opis výrobku a číselné znaky KN Hroznová šťava a hroznový mušt na výrobu hroznovej šťavy a/alebo nevínového oboru takých výrobkov, ako sú nealkoholické nápoje, džemy a omáčky: ex 2009 61 90 (pozri kódy TARIC) ex 2009 69 11 (pozri kódy TARIC) ex 2009 69 19 (pozri kódy TARIC) ex 2009 69 51 (pozri kódy TARIC) ex 2009 69 90 (pozri kódy TARIC) Kódy TARIC 2009619010 2009691111 2009691119 2009691910 2009695110 2009699020 Pôvod Všetky tretie krajiny okrem Spojeného kráľovstva Množstvo 2 525 000 kg čistej hmotnosti Obdobie platnosti colnej kvóty Od 1. septembra do 31. augusta Čiastkové obdobia platnosti colnej kvóty Neuplatňuje sa Dôkaz o pôvode Neuplatňuje sa Clo v rámci kvóty Valorické clá uvádzané pri každom číselnom znaku KN a v prípade výrobkov patriacich pod číselný znak KN 2009 69 11 osobitné clo vyjadrené v eurách/kg stanovené v Spoločnom colnom sadzobníku Európskej únie: Pre číselný znak KN ex 2009 61 90 : valorické clo vo výške 22,4 % Pre číselný znak KN ex 2009 69 11 : valorické clo vo výške 40 % + 20,6 EUR na 100 kg čistej hmotnosti Pre číselný znak KN ex 2009 69 19 : valorické clo vo výške 40 % Pre číselný znak KN ex 2009 69 51 : valorické clo vo výške 22,4 % Pre číselný znak KN ex 2009 69 90 : valorické clo vo výške 22,4 % Zábezpeka sa zloží v súlade s článkom 2 delegovaného nariadenia (EÚ) 2020/1987 Rozdiel medzi clom v rámci kvóty a colnou sadzbou erga omnes tretej krajiny. Osobitné podmienky Spracovanie tejto hroznovej šťavy a muštu sa musí uskutočniť do šiestich mesiacov nasledujúcich po prepustení príslušných výrobkov do voľného obehu.“
(8)

Pokiaľ ide o mlynárske výrobky, je vhodné stanoviť odlišné maximálne hodnoty obsahu námeľových alkaloidov v závislosti od druhu obilnín. Keďže raž je druh obilnín s vyšším rizikom kontaminácie námeľovými skleróciami, je ťažšie dosiahnuť nižšie hladiny námeľových alkaloidov, a preto by sa pre mlynárske výrobky z raže mala stanoviť špecifická maximálna hodnota obsahu, zatiaľ čo pre mlynárske výrobky z ostatných obilnín by sa mala stanoviť nižšia hodnota obsahu. Pokiaľ však ide o mlynárske výrobky z iných obilnín, mali by sa stanoviť odlišné maximálne hodnoty obsahu v závislosti od obsahu popola vo výrobkoch, aby sa zohľadnila skutočnosť, že výrobky s vyšším obsahom otrúb (vyšší obsah popola) majú prirodzene vyššie hodnoty obsahu námeľových alkaloidov, pretože otruby adsorbujú prach z námeľových sklerócií.
(14)

Na poštové holuby sa vzťahuje vymedzenie pojmu „vtáky chované v zajatí“ stanovené v článku 4 bode 10 nariadenia (EÚ) 2016/429. Osobitné požiadavky na zdravie zvierat, ktoré sa týkajú vtákov chovaných v zajatí a ktoré sú stanovené v časti II hlave 3 kapitole 2 delegovaného nariadenia (EÚ) 2020/692, sa preto uplatňujú aj na uvedené zvieratá. V týchto požiadavkách sa však obmedzuje možnosť vstupu poštových holubov z tretej krajiny alebo územia, resp. ich pásma do Únie so zámerom nechať ich letieť späť do tejto tretej krajiny alebo na toto územie či do tohto pásma. Okrem toho poštové holuby, ktoré boli dovezené do Únie preto, aby leteli späť do tretej krajiny alebo na územie pôvodu, resp. do ich pásma, nepredstavujú rovnaké riziko pre zdravie zvierat ako iné vtáky chované v zajatí. Delegované nariadenie (EÚ) 2020/692 by sa preto malo zmeniť s cieľom stanoviť výnimku z osobitných požiadaviek na zdravie zvierat pre vtáky chované v zajatí na účely vstupu poštových holubov z tretej krajiny alebo územia, resp. ich pásma, v ktorých sa bežne držia, do Únie so zámerom ich okamžitého prepustenia, pričom sa očakáva, že poletia späť do tejto tretej krajiny alebo na toto územie, resp. do ich pásma.
(4)

V prípade praktických opatrení týkajúcich sa prehliadky post mortem by sa vo vykonávacom nariadení (EÚ) 2019/627 nemalo špecifikovať, kto má vykonávať dodatočné praktické opatrenia na prehliadku post mortem, ak môže dôjsť k ohrozeniu zdravia ľudí, zvierat alebo dobrých podmienok zvierat. To, či by mal úradný veterinárny lekár alebo úradný veterinárny asistent vykonať prehliadku post mortem, je už stanovené v článku 18 ods. 2 písm. c) nariadenia (EÚ) 2017/625 doplneného článkami 7 a 8 delegovaného nariadenia Komisie (EÚ) 2019/624 (3), a preto sa takéto ustanovenie vo vykonávacom nariadení (EÚ) 2019/627 nevyžaduje. Okrem toho by sa malo zabrániť duplicite požiadavky narezania prieduškových a mediastinálnych miazgových uzlín uvedenej v článku 19 ods. 1 písm. b) a ods. 2 písm. b).
(4)

V článku 36 delegovaného nariadenia (EÚ) 2020/688 sa stanovujú požiadavky na premiestňovanie jednodňových kurčiat do iného členského štátu a v článku 37 uvedeného nariadenia sa stanovuje výnimka z požiadaviek na premiestňovanie hydiny v prípade premiestňovania menej ako 20 kusov hydiny inej ako vtáky nadradu bežce vrátane jednodňových kurčiat a stanovujú sa osobitné požiadavky na takéto premiestňovanie. V článkoch 112 až 114 delegovaného nariadenia Komisie (EÚ) 2020/692 (3) sa stanovujú požiadavky na zdravie zvierat týkajúce sa premiestňovania hydiny vyliahnutej z násadových vajec, ktoré vstúpili do Únie z tretej krajiny, územia alebo pásma a zaobchádzania s touto hydinou. S cieľom splniť uvedené požiadavky sa v článku 36 delegovaného nariadenia (EÚ) 2020/688 stanovuje, že v prípade jednodňových kurčiat, ktoré sa vyliahli z násadových vajec, ktoré vstúpili do Únie z tretej krajiny, územia alebo ich pásma a ktoré sa premiestňujú do iného členského štátu, by mal príslušný orgán členského štátu pôvodu informovať príslušný orgán členského štátu určenia. Táto požiadavka však nie je zahrnutá do článku 37 uvedeného nariadenia, pokiaľ ide o premiestňovanie menej ako 20 kusov hydiny inej ako vtáky nadradu bežce, ak sa premiestňovanie týka jednodňových kurčiat. V záujme konzistentnosti by sa preto požiadavka na informácie uvedená v delegovanom nariadení (EÚ) 2020/688 mala podobne uplatňovať na premiestňovanie menej ako 20 kusov hydiny inej ako vtáky nadradu bežce medzi členskými štátmi.
(3)

V súlade s článkom 163 delegovaného nariadenia (EÚ) 2020/692 má byť k trvanlivým zmiešaným výrobkom, ktoré neobsahujú mäsové výrobky, priložené vyhlásenie vypracované a podpísané prevádzkovateľom. Spracované produkty živočíšneho pôvodu však musia podstúpiť prísne ošetrenie na zmiernenie rizika, ktorým sa zaručí ich bezpečnosť z hľadiska zdravia zvierat. Zdalo by sa však neprimerané, aby sa takéto prísne ošetrenia na zmiernenie rizika vyžadovali v prípade mliečnych výrobkov pochádzajúcich z krajín, ktoré majú povolenie na vstup surového mlieka alebo mliečnych výrobkov do Únie. V prípade týchto tretích krajín by požiadavky mali byť primerané riziku, ktoré predstavuje krajina pôvodu, a mali by sa zvážiť záruky poskytnuté príslušnými orgánmi. Delegované nariadenie (EÚ) 2020/692 by sa preto malo zmeniť tak, aby do Únie mohli vstupovať trvanlivé zmiešané výrobky obsahujúce mliečne výrobky s pôvodom v tretích krajinách, ktoré sú uvedené v zozname na účely vstupu surového mlieka a mliečnych výrobkov, ktoré nepodliehajú ošetreniu na zmiernenie rizika, bez toho, aby podstúpili osobitné ošetrenie na zmiernenie rizika. Delegované nariadenie (EÚ) 2020/692 by sa malo zmeniť aj s cieľom umožniť vstup trvanlivých zmiešaných výrobkov obsahujúcich mliečne výrobky s pôvodom v tretích krajinách, ktoré sú uvedené v zozname na účely vstupu mliečnych výrobkov, ktoré podliehajú ošetreniu na zmiernenie rizika, ak podstúpili ošetrenie na zmiernenie rizika v súlade s článkom 157 delegovaného nariadenia (EÚ) 2020/692, do Únie.
(3)

Konkrétne v článku 46 ods. 2 písm. b) nariadenia (EÚ) 2018/848 sa vyžaduje, aby štátne inšpekčné organizácie a súkromné inšpekčné organizácie mali kapacitu vykonávať kontroly na zabezpečenie toho, že v prípade produktov ekologickej poľnohospodárskej výroby a produktov z konverzie sú splnené podmienky stanovené v článku 45 ods. 1 písm. a), písm. b) bode i) a písm. c) uvedeného nariadenia. Keďže dané kontroly sú nevyhnutné na zabezpečenie súladu s nariadením (EÚ) 2018/848, štátna inšpekčná organizácia alebo súkromná inšpekčná organizácia by nemala mať povolenie delegovať kontrolné úlohy. V snahe poskytnúť štátnym inšpekčným organizáciám alebo súkromným inšpekčným organizáciám potrebnú flexibilitu by sa však zákaz delegovať kontrolné úlohy nemal vzťahovať na odber vzoriek.
(7)

Vzhľadom na riziko zavlečenia HPAI do Únie v súvislosti s vstupom zásielok hydiny, zárodočných produktov hydiny a čerstvého mäsa a mäsových výrobkov z hydiny a pernatej zveri z Botswany a vzhľadom na to, že neexistujú záruky umožňujúce regionalizáciu tejto tretej krajiny, by vstup takýchto zásielok do Únie už nemal byť povolený. Okrem toho by sa na účely vstupu zásielok mäsových výrobkov z vtákov nadradu bežce z uvedenej tretej krajiny do Únie malo v súlade s prílohou XXVI k delegovanému nariadeniu (EÚ) 2020/692 vyžadovať ošetrenie na zmiernenie rizika D.
(2)

V článku 47 delegovaného nariadenia Komisie (EÚ) 2016/161 (2) sa uvádza, že ak po oznámení podľa článku 46 daného nariadenia Komisia alebo členský štát na základe počtu prípadov ohrozenia alebo hospitalizácie občanov Únie z dôvodu vystavenia falšovaným liekom uznajú, že je potrebné rýchlo konať v snahe ochrániť verejné zdravie, Komisia takéto oznámenie bezodkladne a najneskôr do 45 dní posúdi. V záujme lepšieho naplnenia cieľa uvedeného článku by sa odkaz na občanov Únie mal nahradiť odkazom na ľudí v Únii, keďže všetky nepriaznivé udalosti v Únii by sa mali posudzovať a monitorovať bez ohľadu na štátnu príslušnosť.
(7)

V spoločnom odporúčaní sa stanovila stratégia založená na riziku s cieľom identifikovať oblasti a časové obdobia, v ktorých existuje riziko, že počet ulovených juvenilných jedincov krevety boreálnej prekročí hraničnú úroveň. Vzhľadom na to, že delegovanom nariadení (EÚ) 2019/2201 sa ako úroveň úlovkov, ktorá vedie k zákazu rybolovu, chybne uvádza 20 % podľa hmotnosti v porovnaní s celkovým úlovkom krevety boreálnej v jednom záťahu, v súlade so spoločným odporúčaním by sa táto úroveň mala uvádzať ako 20 % podľa počtu v porovnaní s celkovým počtom jedincov vo vzorke.
„123.

STATE CONTRACTING PILING AND FOUNDATIONS COMPANY (alias STATE CONTRACTING COMPANY FOR PILING AND FOUNDATIONS). Adresa: P.O. Box 22072, Al-Nahtha, near Sharki Baghdad Station, Baghdad, Iraq.“
NARIADENIE KOMISIE (EÚ) 2021/1795

z 11. októbra 2021,

ktorým sa opravuje nariadenie Európskeho parlamentu a Rady (ES) č. 396/2005, pokiaľ ide o maximálne hladiny rezíduí terbutylazínu v určitých produktoch alebo na nich

(Text s významom pre EHP)

EURÓPSKA KOMISIA,

so zreteľom na Zmluvu o fungovaní Európskej únie,

so zreteľom na nariadenie Európskeho parlamentu a Rady (ES) č. 396/2005 z 23. februára 2005 o maximálnych hladinách rezíduí pesticídov v alebo na potravinách a krmivách rastlinného a živočíšneho pôvodu a o zmene a doplnení smernice Rady 91/414/EHS (1), a najmä na jeho článok 14 ods. 1 písm. a) a článok 49 ods. 2,

keďže:

(1) Maximálne hladiny rezíduí (ďalej len „MRL“) terbutylazínu sa stanovili v prílohe II k nariadeniu (ES) č. 396/2005.

(2) Nariadením Komisie (EÚ) 2021/618 (2) sa zmenilo nariadenie (ES) č. 396/2005 stanovením MRL terbutylazínu v cukrovej kukurici, kukurici a ciroku, nie však na úrovni 0,02 mg/kg, čo je správny kvantifikačný limit, ale onlymom na úrovni 0,01 mg/kg. Kvantifikačný limit 0,02 mg/kg je v súlade s odôvodneným stanoviskom Európskeho úradu pre bezpečnosť potravín k existujúcim MRL v súlade s článkom 12 ods. 1 nariadenia (ES) č. 396/2005 (3).

(3) Nariadenie (ES) č. 396/2005 by sa preto malo zodpovedajúcim spôsobom opraviť.

(4) V záujme jasnosti a právnej istoty pre hospodárske subjekty a orgány presadzovania práva by sa toto nariadenie malo uplatňovať od rovnakého dátumu ako nariadenie (EÚ) 2021/618.

(5) Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

PRIJALA TOTO NARIADENIE:

Článok 1 Príloha II k nariadeniu (ES) č. 396/2005 sa opravuje v súlade s prílohou k tomuto nariadeniu.

Článok 2 Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie. Uplatňuje sa od 6. novembra 2021.

Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli 11. októbra 2021 Za Komisiu predsedníčka Ursula VON DER LEYEN

(1) Ú. v. EÚ L 70, 16.3.2005, s. 1.

(2) Nariadenie Komisie (EÚ) 2021/618 z 15. apríla 2021, ktorým sa menia prílohy II a III k nariadeniu Európskeho parlamentu a Rady (ES) č. 396/2005, pokiaľ ide o maximálne hladiny rezíduí diklofopu, fluopyramu, ipkonazolu a terbutylazínu v určitých produktoch alebo na nich (Ú. v. EÚ L 131, 16.4.2021, s. 55).

(3) Európsky úrad pre bezpečnosť potravín; Reasoned opinion on the review of the existing maximum residue levels for terbuthylazine according to Article 12 of Regulation (EC) No 396/2005 [Odôvodnené stanovisko k preskúmaniu existujúcich maximálnych hladín rezíduí terbutylazínu podľa článku 12 nariadenia (ES) č. 396/2005]. Vestník EFSA (EFSA Journal) (2020) 18(1): 5980.
(5)

Navyše treba zdôrazniť, že ponechanie „destilácie vína v prípade krízy“ a „pomoci na krízové skladovanie vína“ mimo rozsahu pôsobnosti článku 2 ods. 1 vykonávacieho nariadenia (EÚ) 2020/600 by bolo v rozpore so samotným účelom týchto opatrení, a to poskytnúť trhu s vínom naliehavú pomoc v čase krízy. Zabrániť členským štátom vo vykonávaní zmien vo svojich vnútroštátnych podporných programov konkrétne v prípade týchto dvoch opatrení, no pritom im umožniť prijať akékoľvek iné opatrenie, by bolo v rozpore s jasným zámerom, ktorým je umožniť členským štátom, aby tieto opatrenia využívali čo najskôr a tak často, ako to bude potrebné.
195.

Yevgeniy Sergeevich KOLPIKOV (Евгений Сергеевич КОЛПИКОВ)

Pohlavie: muž Dátum narodenia: 6. 5. 1974 Miesto narodenia: Beryozovskaya, Danilovsky District, Volgograd Oblast, Russia Štátna príslušnosť: ruská Adresa: Military Prosecutor’s Office of the Southern Military District of the Russian Federation. Pushkinskaya Ulitsa, 72А, Rostov, Rostov Oblast, Russia, 344022 Tel.: (+ 7) 8863263-04-67, (+ 7) 8863282-79-68

Prokurátor vojenskej prokuratúry Južného vojenského obvodu Ruskej federácie v Rostove na Done. Stíhal proukrajinských aktivistov utláčaných za ich opozíciu voči anexii Krymského polostrova Ruskou federáciou. Na súde v Ruskej federácii podal žalobu proti ukrajinským občanom, ktorí boli násilne presunutí z okupovaného Krymského polostrova. Tým aktívne podporoval konanie a vykonával politiky, ktoré narúšajú alebo ohrozujú územnú celistvosť, zvrchovanosť a nezávislosť Ukrajiny.
(15)

Do pôsobnosti postupov preskúmania podľa nariadenia (ES) č. 1367/2006 by mala spadať tak vecná, ako aj procesná zákonnosť napadnutého aktu. V súlade s judikatúrou Súdneho dvora sa postupy podľa článku 263 štvrtého odseku ZFEÚ a článku 12 nariadenia (ES) č. 1367/2006 nemôžu zakladať na dôvodoch alebo dôkazoch, ktoré nie sú uvedené v žiadosti o preskúmanie, pretože inak by bol účel požiadavky uvedený v článku 10 ods. 1 nariadenia (ES) č. 1367/2006 týkajúci sa odôvodnenia žiadosti o preskúmanie zbytočný a predmet postupu začatého na základe žiadosti by sa zmenil (14).
(6)

V súlade s článkom 18 ods. 7 písm. g) nariadenia (EÚ) 2017/625 má Komisia prijať osobitné pravidlá na vykonávanie úradných kontrol týkajúcich sa kritérií a podmienok určenia prípadov v súvislosti s hrebeňovkovitými (Pectinidae), morskými ulitníkmi a holotúriami (Holothuroidea), keď sa produkčné oblasti a oblasti sádkovania nemajú klasifikovať. Holotúrie (Holothuroidea) sú triedou kmeňa ostnatokožcov. Ostnatokožce vo všeobecnosti nezískavajú potravu filtráciou vody. Vzhľadom na to existuje len nepatrné riziko, že by takéto živočíchy hromadili mikroorganizmy súvisiace s fekálnou kontamináciou. Okrem toho neboli hlásené žiadne epidemiologické informácie, na základe ktorých by sa mohli spojiť riziká pre verejné zdravie s ostnatokožcami, ktoré nezískavajú potravu filtráciou vody. Z uvedeného dôvodu by sa možnosť stanovená v článku 18 ods. 7 písm. g) nariadenia (EÚ) 2017/625 odchýliť sa od požiadavky klasifikovať produkčné oblasti a oblasti sádkovania mala rozšíriť na všetky ostnatokožce, ktoré nezískavajú potravu filtráciou vody, napríklad tie, ktoré patria do triedy Echinoidea, a nemala by sa obmedzovať len na holotúrie (Holothuroidea). Z rovnakého dôvodu by sa malo objasniť, že podmienky klasifikácie a monitorovania klasifikovaných produkčných oblastí a oblastí sádkovania, ktoré má stanoviť Komisia, sa uplatňujú na živé lastúrniky, ostnatokožce, plášťovce a morské ulitníky s výnimkou tých morských ulitníkov a ostnatokožcov, ktoré nezískavajú potravu filtráciou vody. Zodpovedajúcim spôsobom by sa mala zosúladiť terminológia použitá v článku 18 ods. 6, 7 a 8 nariadenia (EÚ) 2017/625.
1.

Odsek 1 sa nahrádza takto: „1. Odchylne od článku 2 ods. 1 vykonávacieho nariadenia (EÚ) 2016/1150 môžu členské štáty v súvislosti s opatreniami uvedenými v článku 45 ods. 1 písm. a) a článkoch 46 až 52 nariadenia (EÚ) č. 1308/2013 a článkoch 3 a 4 delegovaného nariadenia Komisie (EÚ) 2020/592 (*1) vykonať zmeny vo svojich vnútroštátnych podporných programoch pre sektor vinohradníctva a vinárstva podľa článku 41 ods. 5 nariadenia (EÚ) č. 1308/2013 vždy, keď je to v rozpočtových rokoch 2020 a 2021 nevyhnutné, ale najneskôr do 15. októbra 2021. Členské štáty môžu takéto zmeny vo svojich vnútroštátnych podporných programoch vykonať vždy, keď je to nevyhnutné, aj počas rozpočtového roka 2022, najneskôr však do 15. októbra 2022, ale len v súvislosti s opatreniami uvedenými v článku 45 ods. 1 písm. a) a článkoch 46 až 52 nariadenia (EÚ) č. 1308/2013. (*1) Delegované nariadenie Komisie (EÚ) 2020/592 z 30. apríla 2020 o dočasných výnimočných opatreniach, ktoré sa odchyľujú od určitých ustanovení nariadenia Európskeho parlamentu a Rady (EÚ) č. 1308/2013 a ktoré sú zamerané na riešenie narušenia trhu v sektore ovocia a zeleniny a sektore vinohradníctva a vinárstva v dôsledku pandémie COVID-19 a opatrení s ňou spojených (Ú. v. EÚ L 140, 4.5.2020, s. 6).“"
(7)

Opatrenia zavedené vykonávacím nariadením (EÚ) 2021/442 a vykonávacím nariadením (EÚ) 2021/521 by sa preto mali naďalej uplatňovať do 31. decembra 2021. Uvedené nariadenia by sa preto mali zodpovedajúcim spôsobom zmeniť.